סטניסלב שמייזנר

סטניסלב "שלמה" שמייזנר (בפולנית: Stanisław "Szlomo" Szmajzner; 13 במרץ 1927, פולאווי, פולין – 3 במרץ 1989, גויאניה, ברזיל<ref></ref>) היה אחד מניצולי מחנה ההשמדה סוביבור בפולין שהשתתף במרד והבריחה שהתחוללו במחנה ב-1943.

== מעצרו והגעתו לסוביבור ==

שמייזנר הגיע למחנה ההשמדה סוביבור ב-12 במאי 1942 בטרנספורט של כ-2000 יהודים מגטו אופולה לובלסקי שבמזרח פולין יחד עם הוריו, אחותו, אחיו, בן דודו ואחיינו.<ref name="Schelvis85"></ref><ref name="Szmajzner"></ref>

=== עיסוקו במחנה ===
עם הגעתו, הוא לא נשלח למוות בתאי הגזים מכיוון שהוכיח שהוא צורף, מאחר שהביא איתו את תיק הכלים שלו.<ref name="Blatt153"></ref> בנוסף גם הצליח להגן באופן זמני על אחיו משה, בן דודו ואחיינו, והתעקש שהוא זקוק לעזרתם (בסופו של דבר הוא היה היחיד מכל משפחתו ששרד את המלחמה). בעזרת סדנת צורפות מאולתרת, הטיל עליו סגן מפקד המחנה גוסטב וגנר ליצור אביזרי זהב לאנשי האס אס בסוביבור באמצעות מטבעות, תכשיטים ושיני זהב של הקורבנות שהגיעו למחנה. ההזמנות כללו טבעות המציגות את סמלי האס אס ועיטורי נוי לשוט ששימש את קורט בולנדר בהכאת האסירים. תחת פיקודו של פרנץ שטנגל על המחנה הוצב שמייזנר כמנהל עבודה בבית מלאכה למכונאות ותחזוקה כללית. מאוחר יותר, הוא ואחרים נאלצו לחפור את הבורות שהונחו סביב הגדר החיצונית של המחנה. תפקידו העניק לו גישה רחבה לאזורי המחנה, פרט למחנה השלישי שכלל את אזור תאי הגזים ושריפת הקורבנות.<ref name="Schelvis155"></ref><ref name="SchelvisSzmajzner"></ref>

=== המרד ===
לשמייזנר בן ה-16 נודע על רצח ההמונים בסוביבור באמצעות הודעות מחבר שנאלץ לעבוד בתאי הגזים, שנמסרו בחשאי על ידי שומר פולקסדויטשה.<ref name="SzmajznerVideo"></ref> לאחר מכן הצטרף למחתרת שהתגבשה סביב ליאון פלדהנדלר, שתכנן בריחה. מאוחר יותר השתתף במרד הגדול במחנה שפרץ ב־14 באוקטובר 1943 בהנהגתו של אלכסנדר פצ'רסקי קצין בצבא האדום שנפל בשבי ונשלח לסוביבור לאחר שהתגלתה יהדותו, לאחר למעלה מ־17 חודשים בסוביבור. עם תחילת המרד הוא היה חלק מקבוצה של ארבעה אסירים שהרגו את הקאפו הראשי של המחנה. לצורך חימוש הצוות בבית המלאכה שלו גנב והסתיר כמה גרזני נגרות שנשלחו לחידוד. שמייזנר גנב גם שלושה רובים מהנשקייה לאחר ששכנע את הזקיף האוקראיני שהוא במשימת תיקון. הוא מסר שני רובים לשבויי מלחמה סובייטים והתעקש לשמור על השלישי.<ref name="Schelvis159"></ref><ref name="Blatt150"></ref> בסערת הבריחה ירה שמייזנר בשומר מגדל.

=== בריחה ===
שמייזנר השתייך לכ-300 האסירים מתוך 600,<ref name="SchelvisDt196"></ref> שהצליחו להימלט מהמחנה ליערות הסמוכים. הוא היה חלק מקבוצתו של פצ'רסקי, שהורכבה מ-57 אנשים. כדי להימנע מגילוי, הבורחים התפצלו לקבוצות קטנות יותר. פצ'רסקי ושבעה שבויי מלחמה אחרים עזבו על מנת לרכוש מזון וליצור קשר עם פרטיזנים, כאשר הנותרים הממתינים לחזרתם. לאחר שפצ'רסקי לא חזר, הם התפצלו לקבוצות קטנות יותר וחיפשו דרכים נפרדות.<ref name="SchelvisDt212"></ref> מקבוצת שמייזנר, המונה 15 או 16 ניצולים, נורו מאוחר יותר 12 או 13 בעימות עם לאומנים פולנים. הוא שרד בזכות שנשכב על הקרקע והעמיד פני מת.<ref name="Schelvis181"></ref>

== לאחר מלחמת העולם השנייה ==

בשנת 1947, שמייזנר היגר לברזיל, שם זיהה בשנת 1967 את פרנץ שטנגל.<ref>Jules Schelvis & Dunya Breur: [https://www.sobiborinterviews.nl/en/extermination-camp/biographies-of-ss-men Biographies of SS men], sobiborinterviews.nl NIOD Institute for War, Holocaust and Genocide Studies</ref> במאי 1978 הוא גם אישר את זהותו של גוסטב וגנר בתחנת משטרה בסאו פאולו.<ref></ref><ref></ref> הוא ביקר במערב גרמניה מספר פעמים כדי להעיד במשפטים שהתנהלו נגד פושעי מלחמה נאצים, כולל נגד שטנגל. שמייזנר חיבר ספר על חוויותיו כנער במחנה המוות, שיצא לאור בשנת 1968 בברזיל. יחד עם חבריו הניצולים הנוספים תומאס בלאט ואסתר טרנר-ראב, הוא תרם לתסריט של הסרט הבריחה מסוביבור משנת 1987. דמותו של שמייזנר מופיעה בסרט והיא מגולמת על ידי השחקן סיימון גרגור.

== עבודות ==
* 

== קישורים חיצוניים ==
* [https://sobiborinterviews.nl/en/search-interviews?mivast=967&mizig=317&miadt=967&miaet=14&micode=804b&minr=1412693&milang=en&misort=int%7Casc&miview=ff ראיון עם סטניסלב שמייזנר], שהוקלט על ידי ז'ול שלביס ודוניה ברור בהאגן, גרמניה (1983).

== הערות שוליים ==

קטגוריה:יהודים ברזילאים
קטגוריה:יהודים פולנים
קטגוריה:אסירים במחנה ההשמדה סוביבור
קטגוריה:בורחים מכליאה על ידי גרמניה הנאצית
קטגוריה:פרטיזנים יהודים מפולין
קטגוריה:ניצולי השואה
קטגוריה:פולנים שנולדו ב-1927
קטגוריה:פולנים שנפטרו ב-1989